  Майя Бывальцева 15-тӥ пӧсьтолэзьлы Удмуртиын коронавирусэн черлан 43 выль учыръёсты пусйизы. Со сярысь элькун кивалтэтлэн «ВКонтакте» мерлыко вотэсысь нимлыко огиназ ивортӥзы. Выль черламъёс пӧлын Ижкарысь 15 адями, Сарапулысь укмыс адями, Дэри ёросысь вить адями. Быдэн куинь учыр Можгаын но Глазкарын пусйизы. Камбарка ёросын кык улӥсьёс, Вавож, Глаз, Эгра ёросъёсын быдэн одӥг улӥсьёс висьыны усизы. Эшшо 15 адями йӧназ Туннэ нуналлы Удмуртиын выль коронавирус инфекциен черлан 1 сюрс 923 учыр лабораториосын зэматэмын. 1 сюрс 396 адями йӧназ, 35 мурт кулӥз. 16 черламъёслэн тазалыксы секыт лыдъяське. Тулыспалысен Удмуртиын коронавируслы 162 сюрс 59 эскеронъёс ортчытӥзы, берло уй-нуналскын – 1 сюрс 759. Тегъёс: Тазалык Ижкар висён Удмуртия коронавирус  